ඔස්ට්‍රේලියාව සමග පසුගිය වසර අවසානයේ පැවැති ටෙස්ට් තරගමාලාවට යෑමට පෙර සිටම ක්‍රීඩාවෙන් සමුගැනීමේ අදහසක් තම සිතෙහි තිබු බව ක්‍රිකට් පිටියෙන් සමුගත් ප්‍රවීණ පිතිකරු තිලාන් සමරවීර ඊයේ එස්.එස්.සී ක්‍රීඩාගාරයේදී පැවැති මාධ්‍ය හමුවේදී ප්‍රකාශ කළේය.කෙසේ වෙතත් දකුණු අප්‍රිකාව සහ බටහිර ඉන්දීය කොදෙව් පිල සමග මේ වසරේ පැවැත්වීමට නියමිතව තිබු ටෙස්ට් තරග 6 අවලංගු නොවුනානම් තම තීරණය තරම් ඉක්මන් ‍වෙන්නේ නැතැයි ඔහු කීවේය.“අවාසනාවකට වගේ මේ වසරේ පැවැත්වීමට තිබුණු දකුණු අප්‍රිකාව සමග ටෙස්ට් තරග 3ත් කොදෙව් පිල සමග ටෙස්ට් තරග 3ත් අවලංගු කර තිබෙනවා.